หลักเกณฑ์และแนวทางการติดตามและการประเมินผลโครงการพัฒนาและโครงการ-----------------------------------------อาศัยอํานาจตามความในข้อ 19 แห่งระเบียบคณะกรรมการนโยบายและกํากับการบริหารหนี้สาธารณะว่าด้วยหลักเกณฑ์การบริหารหนี้สาธารณะ พ.ศ. 2561 และโดยความเห็นชอบของคณะกรรมการนโยบายและกํากับการบริหารหนี้สาธารณะ (คนน.) สํานักงานบริหารหนี้สาธารณะ (สบน.) จึงกําหนดหลักเกณฑ์และแนวทางการติดตามและการประเมินผลโครงการพัฒนาและโครงการไว้ ดังต่อไปนี้ข้อ ๑ ในประกาศนี้"หน่วยงานเจ้าของโครงการ" หมายความว่า หน่วยงานของรัฐ หน่วยงานในกํากับดูแลของรัฐ รัฐวิสาหกิจ สถาบันการเงินภาครัฐ หรือองค์กรปกครองส่วนท้องถิ่น ที่เป็นผู้รับผิดชอบในการดําเนินโครงการพัฒนาหรือโครงการ แล้วแต่กรณีข้อ ๒ สบน. จะจัดทําแผนการติดตามและประเมินผลโครงการพัฒนาและโครงการภายในเดือนกันยายนของทุกปี เพื่อเสนอต่อ คนน. พิจารณาให้ความเห็นชอบ ทั้งนี้ ต้องเป็นโครงการพัฒนาและโครงการที่อยู่ภายใต้แผนการบริหารหนี้สาธารณะสบน. จะกํากับติดตามโครงการพัฒนาหรือโครงการที่อยู่ระหว่างดําเนินงาน สําหรับการประเมินผลโครงการพัฒนาหรือโครงการที่ได้ดําเนินการแล้วเสร็จ นั้น สบน. จะพิจารณาคัดเลือกโครงการพัฒนาหรือโครงการเพื่อประเมินผลตามแนวทางที่ สบน. กําหนดในกรณีที่มีความจําเป็นต้องปรับเปลี่ยนแผนการติดตามและประเมินผลโครงการพัฒนาและโครงการ สบน. จะเสนอ คนน. พิจารณาให้ความเห็นชอบข้อ ๓ สบน. จะกํากับติดตามการใช้จ่ายเงินกู้และการบริหารโครงการพัฒนาหรือโครงการที่อยู่ระหว่างดําเนินงาน ให้เป็นไปตามวัตถุประสงค์และแผนงานที่กําหนดไว้ พร้อมทั้งจัดทําสรุปผลการกํากับติดตามให้แล้วเสร็จภายในสามสิบวันหลังจากสิ้นเดือนมีนาคมและเดือนกันยายนของทุกปี เพื่อเสนอ คนน. ทราบข้อ ๔ สบน. จะดําเนินการประเมินผลโครงการพัฒนาที่ได้ดําเนินงานแล้วเสร็จตามข้อ 2 และจัดทํารายงานการประเมินผลดังกล่าวภายในเดือนกันยายนของทุกปี เพื่อเสนอ คนน. ทราบ โดยมีหลักเกณฑ์การประเมินผล ดังต่อไปนี้(1) ด้านความสอดคล้อง โดยพิจารณาถึงความสอดคล้องกับวัตถุประสงค์ของโครงการพัฒนากับแผนพัฒนาเศรษฐกิจและสังคมแห่งชาติ แผนยุทธศาสตร์การพัฒนาประเทศ หรือนโยบายรัฐบาลที่สําคัญ(2) ด้านประสิทธิผล โดยพิจารณาความสําเร็จของโครงการพัฒนาว่าเป็นไปตามเป้าหมายและวัตถุประสงค์ที่กําหนดไว้(3) ด้านประสิทธิภาพ โดยพิจารณาเปรียบเทียบความสามารถในการสร้างผลผลิตเทียบกับแผนงานการใช้งบประมาณและระยะเวลาตรงตามแผนที่กําหนดไว้(4) ด้านผลกระทบ โดยพิจารณาถึงผลกระทบทางตรงและทางอ้อมที่เกิดขึ้นในเชิงบวกหรือเชิงลบจากการดําเนินโครงการพัฒนาทั้งทางด้านเศรษฐกิจและสังคม รวมถึงด้านสิ่งแวดล้อมด้วย(5) ด้านความยั่งยืน โดยพิจารณาถึงความยั่งยืน ความมั่นคงทางการเงิน บุคลากรหรือองค์กรที่รับผิดชอบของโครงการพัฒนาที่ชัดเจน และมีเงินงบประมาณเพียงพอในการบํารุงรักษาที่จะทาให้โครงการพัฒนาสามารถดําเนินการได้ในระยะยาวข้อ ๕ สบน. จะนาหลักเกณฑ์การประเมินผลโครงการพัฒนาตามข้อ 4 มาใช้บังคับกับการประเมินผลโครงการโดยอนุโลม เว้นแต่ในกรณีที่มีกฎหมายหรือมีคําสั่งกําหนดให้คณะกรรมการชุดใดเป็นผู้มีหน้าที่ในการกํากับติดตามและประเมินผลโครงการไว้เป็นการเฉพาะแล้ว ในกรณีเช่นว่านี้ ให้ สบน. ใช้รายงานการติดตามและประเมินผลของคณะกรรมการชุดดังกล่าว เพื่อรายงานผลการดําเนินโครงการนั้นต่อ คนน. เพื่อทราบข้อ ๖ เพื่อประโยชน์ในการกํากับติดตามและประเมินผล ให้หน่วยงานเจ้าของโครงการดําเนินการ ดังนี้(1) จัดทํารายละเอียดข้อมูลโครงการพัฒนา ผลการศึกษาความเป็นไปได้ของโครงการพัฒนา แผนการดําเนินงานของโครงการพัฒนา และตัวชี้วัดผลสําเร็จของโครงการพัฒนา ภายในสามสิบวันนับแต่วันที่คณะรัฐมนตรีอนุมัติแผนการบริหารหนี้สาธารณะ และจัดทํารายงานความก้าวหน้าการดําเนินงานเป็นรายเดือน ภายในวันที่เจ็ดของเดือนถัดไป โดยให้บันทึกผ่านระบบเครือข่ายสารสนเทศหรือจัดส่งเอกสารตามแบบที่ สบน. กําหนด(2) โครงการพัฒนาใดที่ดําเนินการแล้วเสร็จ ให้หน่วยงานเจ้าของโครงการจัดทํารายงานผลสําเร็จของโครงการพัฒนาส่งให้ สบน. ภายในหกสิบวันนับแต่ได้ดําเนินการแล้วเสร็จ ยกเว้นโครงการพัฒนาของหน่วยงานเจ้าของโครงการที่มีรายชื่อตามที่กําหนดไว้ในบัญชีเอกสารแนบท้ายหลักเกณฑ์นี้ ทั้งนี้ รายงานดังกล่าวต้องแสดงให้เห็นถึงความสอดคล้องกับวัตถุประสงค์ ประสิทธิภาพ ประสิทธิผล ประโยชน์ที่ได้รับ ผลกระทบที่อาจเกิดขึ้น และความยั่งยืน โดยให้บันทึกผ่านระบบเครือข่ายสารสนเทศหรือจัดส่งเอกสารตามแบบที่ สบน. กําหนดให้นําความในวรรคหนึ่ง (1) และ (2) มาใช้บังคับกับการดําเนินงานของโครงการโดยอนุโลมอื่นๆ - บัญชีเอกสารแนบท้ายหลักเกณฑ์และแนวทางการติดตามและการประเมินผลโครงการพัฒนาและโครงการI. ให้หน่วยงานเจ้าของโครงการส่งรายงานผลสําเร็จของโครงการพัฒนาและโครงการดังต่อไปนี้ ภายในเดือนพฤษภาคม 25621. การประปาส่วนภูมิภาค จํานวน 2 โครงการ 1) โครงการก่อสร้างปรับปรุงขยายประปาเชียงใหม่ ส่วนที่ 1 จ.เชียงใหม่ 2) โครงการก่อสร้างปรับปรุงขยายประปาสุราษฎร์ธานี จ.สุราษฎร์ธานี2. การไฟฟ้าส่วนภูมิภาค จํานวน 2 โครงการ 1) โครงการก่อสร้างระบบจําหน่ายด้วยสายเคเบิลใต้น้าไปยังเกาะที่มีไฟฟ้าใช้แล้ว (เกาะล้าน และเกาะสีชัง จ.ชลบุรี) 2) โครงการเร่งรัดขยายระบบจําหน่ายไฟฟ้าให้ครัวเรือนที่ไม่มีไฟฟ้าใช้3. การรถไฟแห่งประเทศไทย จํานวน 2 โครงการ 1) โครงการปรับปรุงทางระยะที่ 5 2) โครงการจัดซื้อรถจักรดีเซลไฟฟ้าและเครื่องอะไหล่น้ําหนักกดเพลา 20ตัน/เพลา จํานวน 20 คัน4. การทางพิเศษแห่งประเทศไทย จํานวน 1 โครงการ โครงการทางพิเศษรามอินทรา - วงแหวนรอบนอกกรุงเทพฯ5. การนิคมอุตสาหกรรมแห่งประเทศไทย จํานวน 1 โครงการ โครงการสินเชื่อเพื่อพัฒนาระบบป้องกันอุทกภัยโดยธนาคารออมสินII. ให้หน่วยงานเจ้าของโครงการส่งรายงานผลสําเร็จของโครงการพัฒนาดังต่อไปนี้ ภายในเดือนกรกฎาคม 25621. การประปาส่วนภูมิภาค จํานวน 15 โครงการ 1) โครงการก่อสร้างปรับปรุงขยายประปาแหลมฉบัง จ.ชลบุรี 2) โครงการก่อสร้างปรับปรุงขยายประปาพัทยา จ.ชลบุรี 3) โครงการก่อสร้างปรับปรุงขยายประปาโชคชัย จ.นครราชสีมา 4) โครงการก่อสร้างปรับปรุงขยายประปาปากท่อ จ.ราชบุรี 5) โครงการก่อสร้างปรับปรุงขยายประปาอรัญประเทศ จ.สระแก้ว 6) โครงการก่อสร้างปรับปรุงขยายประปาร้อยเอ็ด จ.ร้อยเอ็ด 7) โครงการก่อสร้างปรับปรุงขยายประปาอุดรธานี (ระยะที่ 2) จ.อุดรธานี 8) โครงการก่อสร้างปรับปรุงขยายประปาฉะเชิงเทรา จ.ฉะเชิงเทรา 9) โครงการก่อสร้างปรับปรุงขยายประปาปราจีนบุรี จ.ปราจีนบุรี 10) โครงการก่อสร้างปรับปรุงขยายประปาบุรีรัมย์ จ.บุรีรัมย์ 11) โครงการก่อสร้างปรับปรุงขยายประปาขอนแก่น (ระยะที่ 3) จ.ขอนแก่น 12) โครงการก่อสร้างปรับปรุงขยายประปาสามพราน จ.นครปฐม 13) โครงการก่อสร้างปรับปรุงขยายประปาพัทยา (มาบยางพร - ปลวกแดง) จ.ชลบุรี - ระยอง 14) โครงการก่อสร้างปรับปรุงขยายประปาภูเก็ต จ.ภูเก็ต 15) โครงการบริหารจัดการทรัพยากรน้าระยะเร่งด่วน ประจําปีงบประมาณ 2558 (เพิ่มเติม)2. การไฟฟ้าส่วนภูมิภาค จํานวน 10 โครงการ 1) โครงการขยายเขตไฟฟ้าให้ราษฎรในชนบท ระยะที่ 3 (เพิ่มเติม) 2) โครงการก่อสร้างระบบจําหน่ายด้วยสายเคเบิลใต้น้าไปยังเกาะที่มีไฟฟ้าใช้แล้ว (เกาะลิบง เกาะสุกร และเกาะมุกต์ จ.ตรัง) 3) โครงการขยายเขตติดตั้งระบบไฟฟ้าให้เกาะต่าง ๆ (เกาะศรีบอยา เกาะปู และเกาะพีพีดอน จ.กระบี่) 4) โครงการก่อสร้างและปรับปรุงเสริมระบบจําหน่าย ระยะที่ 6 5) โครงการติดตั้งศูนย์สั่งการจ่ายไฟ ระยะที่ 2 6) โครงการเพิ่มความเชื่อถือได้ของระบบไฟฟ้า ระยะที่ 2 7) โครงการพัฒนาระบบสายส่งและสถานีไฟฟ้า ระยะที่ 6 ส่วนที่ 2 8) โครงการพัฒนาระบบสายส่งและสถานีไฟฟ้า ระยะที่ 7 ส่วนที่ 1 9) โครงการก่อสร้างระบบจําหน่ายด้วยสายเคเบิลใต้น้าไปยังเกาะต่าง ๆ (เกาะกูด เกาะหมาก จ.ตราด) 10) โครงการก่อสร้างสายเคเบิลใต้น้าไปยังเกาะพะงัน จ.สุราษฎร์ธานี3. การไฟฟ้าฝ่ายผลิตแห่งประเทศไทย จํานวน 9 โครงการ 1) โครงการโรงไฟฟ้าพลังความร้อนร่วมสงขลา (โรงไฟฟ้าพลังความร้อนร่วมจะนะ) 2) โครงการโรงไฟฟ้าพลังความร้อนร่วมพระนครใต้ ชุดที่ 3 3) โครงการสายส่ง 500 เควี เพื่อการรับซื้อไฟฟ้าจากโรงไฟฟ้าพลังน้าเขื่อนน้าเทิน 2 4) โครงการโรงไฟฟ้าพลังความร้อนร่วมบางปะกง ชุดที่ 5 5) โครงการโรงไฟฟ้าพลังความร้อนร่วมพระนครเหนือ ชุดที่ 1 6) โครงการขยายระบบส่งไฟฟ้า ระยะที่ 11 7) โครงการโรงไฟฟ้าพลังความร้อนร่วมวังน้อย ชุดที่ 4 (ค่าก่อสร้าง) จ.อยุธยา 8) โครงการโรงไฟฟ้าพลังความร้อนร่วมจะนะ ชุดที่ 2 (งานก่อสร้างโรงไฟฟ้า) จ.สงขลา 9) โครงการระบบส่งเพื่อรับซื้อไฟฟ้าจากโรงไฟฟ้าพลังน้าเขื่อนน้ํางึม 3 และน้ําเทิน 14. การรถไฟแห่งประเทศไทย จํานวน 5 โครงการ 1) โครงการจัดหารถโบกี้บรรทุกตู้สินค้า จํานวน 112 คัน 2) โครงการระบบขนส่งทางรถไฟเชื่อมท่าอากาศยานสุวรรณภูมิ 3) โครงการก่อสร้างระบบขนส่งทางรถไฟเชื่อมท่าอากาศยานสุวรรณภูมิ (ทางเดินเชื่อมสถานีเพชรบุรี) 4) โครงการจัดหารถโบกี้บรรทุกสินค้า จํานวน 308 คัน 5) โครงการจัดหารถโดยสารรุ่นใหม่ สําหรับเชิงพาณิชย์ จํานวน 115 คัน5. การเคหะแห่งชาติ จํานวน 2 โครงการ 1) โครงการบ้านเอื้ออาทร ระยะ 4 2) โครงการพัฒนาที่อยู่อาศัย ชุดที่ 1 ปี 25576. การประปานครหลวง จํานวน 2 โครงการ 1) โครงการปรับปรุงกิจการประปาแผนหลัก ครั้งที่ 7/1 2) โครงการปรับปรุงระบบประปาเพื่อลดน้าสูญเสีย7. การไฟฟ้านครหลวง จํานวน 2 โครงการ 1) แผนงานเปลี่ยนระบบสายอากาศเป็นสายใต้ดิน ปี 2547 - 2552 2) แผนปรับปรุงและขยายระบบจําหน่ายพลังไฟฟ้า ฉบับที่ 9 ปี 2547 - 2550 (ฉบับปรับปรุง ครั้งที่ 2)8. การทางพิเศษแห่งประเทศไทย จํานวน 1 โครงการ โครงการทางยกระดับด้านทิศใต้สนามบินสุวรรณภูมิเชื่อมทางพิเศษบูรพาวิถี